stanford-oval/wikipedia huggingface dataset:
TCS Smash
Joukkueet

| --- | --- |
 Cheerleading Royal, naisten edustusjoukkue, Level 6  Regal, naisten kilpajoukkue, Level 5  Noble, aikuisten harrastejoukkue, Level 1-2  Fossiilit, aktiiviuran lopettaneiden aikuisten harrastejoukkue  Tigers, junioreiden edustusjoukkue, Level 5  Panthers, junioreiden kilpajoukkue, Level 3-4  Coyotes, junioreiden kilpajoukkue, Level 2-3  Cheetahs, junioreiden harrastejoukkue, Level 1  Delfiinit, youth edustusjoukkue, Level 2-3  Meritähdet, youth kilpajoukkue, Level 1-2  Merihevoset, youth harrastejoukkue, Level 1  Simpukat, minien kilpajoukkue, Level 1  Merihelmet, minien alkeiskilpajoukkue, Level 1 palautekaavake  Korallit, minien harrastejoukkue, Level 1  Merisiilit, minit ja youth alkeisjoukkue, Level 1  Kimalaiset, minien harrastejoukkue,  Perhoset, pienten lasten harrastejoukkue  Leppäkertut, aikuinen-lapsi ryhmä :  Cheertanssi Phoenix, naisten edustusjoukkue  Ravens, naisten harrastekilpajoukkue  Falcons, junioreiden edustusjoukkue  Eagles, junioreiden harrastekilpajoukkue  Kolibrit, youth edustusjoukkue  Bluebirds, youth harrastekilpajoukkue  Peipposet, minien harrastejoukkue  Undulaatit, pienten lasten harrastejoukkue  Pikkutyllit, pienten lasten harrstejoukkue 
Seura järjestää myös IisiCheer -ryhmiä Salossa, Kokemäellä, Liedossa ja Paraisilla. IisiCheer ryhmät ovat kerran viikossa kokoontuvia harrasteryhmiä. IisiCheer ryhmät on tarkoitettu matalan kynnyksen toiminnaksi. Ryhmien toimintaan voi osallistua ilman aikaisempaa lajikokemusta tai muuta liikunnallista taustaa. Tuntien tavoitteena on herättää kiinnostusta cheerleadingiin ja cheertanssiin, ja siksi ryhmät tarjoavat hyvän mahdollisuuden lajien harrastamiseen ja alkeiden opetteluun.
Meriitit > Kansallisella ja kansainvälisellä tasolla saavutettuja mitaleja

| 0 | 1 | 2 |
| --- | --- | --- |
| Vuosi 2022 SM-pronssi, tanssi juniorit Vuosi 2021 SM-hopea, tanssi juniorit Vuosi 2020 SM-hopea, tanssi juniorit Vuosi 2019 SM-hopea, tanssi juniorit Vuosi 2018 SM-hopea, cheer seka  SM-pronssi, tanssi juniorit Vuosi 2017 SM-hopea, tanssi juniorit  EM-pronssi, tanssi juniorit Vuosi 2016 SM kulta, tanssi juniorit  SM pronssi, cheer seka  EM kulta, tanssi juniorit Vuosi 2015 SM pronssi, cheer seka  SM pronssi, tanssi juniorit  EM hopea, tanssi juniorit  |  Vuosi 2014 SM pronssi, cheer naiset  SM kulta, ryhmästunt naiset  MM 5.sija, ryhmästunt naiset  EM pronssi, ryhmästunt naiset Vuosi 2013 SM pronssi, cheer seka Vuosi 2012 SM hopea, ryhmästunt tytöt  EM kulta, ryhmästunt tytöt Vuosi 2011 SM pronssi, ryhmästunt naiset  SM pronssi, ryhmästunt tytöt Vuosi 2010 SM-kulta, ryhmästunt tytöt  SM-pronssi, ryhmästunt tytöt  SM-pronssi, ryhmästunt naiset  |  Vuosi 2009 SM-pronssi, ryhmästunt tytöt  SM-pronssi, cheer naiset Vuosi 2008 EM-kulta, cheer naiset  EM-kulta, ryhmästunt naiset  SM-kulta, ryhmästunt naiset  SM-kulta, cheer naiset Vuosi 2007 EM-hopea, ryhmästunt naiset  SM-hopea, ryhmästunt naiset  SM-pronssi, cheer naiset Vuosi 2006 EM-kulta, ryhmästunt naiset  Ruotsin avoimet kulta, cheer naiset  SM-kulta, ryhmästunt naiset  SM-pronssi, cheer naiset  |
Meriitit > Muita sijoituksia

2010 EM #4 Tigers stunt
2009 ICU MM-karsinta #3 Dragons
2009 NCC Syyskilpailut #1 Tigers
2009 May Madness #1 Panthers
2006 May Madness #2 Lizards
Johnny

| Johnny |
| --- | --- |
Nimipäivä:   
– suomenkielinen:  –
– ruotsinkielinen:  24. kesäkuuta
– ortodoksinen:  –
Muunnelmia:  Juhani, Juhana, Juha, Juho, Jukka, Jussi, Janne, Hannes, Hannu
Vastineita eri kielissä:  Jean, Juan, Jón, Giovanni, Ivan
Nimen alkuperä:  englantilainen, John, Johannes
Infobox OKNimi-testi OK: 
Johnny on miehen etunimi, muunnos Johannes-nimen englannin­kielisestä muodosta John.
Suomessa nimi Johnny on Digi- ja väestötietoviraston tietojen mukaan annettu maaliskuuhun 2025 mennessä noin 1 190 henkilölle. Vuodesta 2000 lähtien Johnnyn nimipäivä on suomen­ruotsalaisen kalenterin mukaan 24. kesäkuuta.
Kuvitteellisia Johnny-nimisiä

Johnny, irlantilaisessa kansanlaulussa Johnny I Hardly Knew Ye
Johnny, päähenkilö Dalton Trumbon romaanissa Sotilaspoika (engl. Johnny Got His Gun) ja siihen perustuvassa elokuvassa
Johnny Bravo, Van Partiblen samannimisen piirrosarjan päähenkilö
Johnny Cage, taistelupelisarjassa Mortal Kombat
Johnny Eager, gangsteri Mervyn LeRoyn ohjaamassa elokuvassa Väärin eletty vapaus
Johnny English, vakooja Peter Howittin samannimisessä elokuvassa
Johnny Fontane, amerikanitalialainen laulaja Mario Puzon romaanissa Kummisetä ja siihen perustuvissa elokuvissa
Johnny B. Goode, maalaispoika Chuck Berryn samannimisessä rock & roll -laulussa
Johnny Guitar, Nicholas Rayn samannimisessä lännenelokuvassa
Johnny Handsome, elokuvassa Johnny Handsome – kasvoton
Johnny Hazard, Jonni Hurjapää, Frank Robbinsin sarjakuvien päähenkilö
Johnny Kapahala, elokuvassa Johnny Kapahala: Back on Board
Johnny Larsen, päähenkilö Morten Arnfredin ohjaamassa elokuvassa Johnny, 18-vuotias
Johnny McGregor, anime- ja mangahahmo Takao Aokin Beyblade-sarjassa
Johnny Mnemonic, datakuriiri kyberpunk-elokuvassa Johnny Mnemonic – kuoleman kuriiri
Johnny Quick, DC Comicsin sarjakuvahahmoja
Johnny Storm, Liekki, supersankari Marvel Comicsin sarjakuvissa
Johnny Test, Warner Brothersin piirrossarjan päähenkilö
Jonny Thunder, kolme supersankaria DC Comicsin sarjakuvissa
Johnny Tightlips, Mafian jäsen tv-sarjassa Simpsonit
Nimen muita merkityksiä

Johnny and the Hurricanes, ohiolainen rock’n roll -yhtye
Johnny & the Dodgers, suomalainen rock’n roll -yhtye
Johnny the Fox, Thin Lizzy-yhtyeen albumi
Johnny Kniga, suomalainen kirjankustantamo
Johnny Rebel, Etelävaltioiden sotilaista Yhdysvaltain sisällissodassa käytetty nimitys
Johnny Savage and the Riders, suomalainen yhtye
Johnny, vuoden 2003 intialainen elokuva.
Aiheesta muualla

Kuvia tai muita tiedostoja aiheesta Johnny Wikimedia Commonsissa
Jordanin perusmuoto

Esimerkki Jordanin normaalimuodosta. Harmaat lohkot ovat Jordanin lohkoja.
Jordanin perusmuoto on tietyntyyppinen lohkomatriisi. Näitä lohkoja, joista matriisi koostuu, nimitetään Jordanin lohkoiksi. Jordanin perusmuotoa merkitään  J:llä ja tämän diagonaalilla on siis Jordanin lohkot, joita merkitään  J_{i}, missä  1\leq i\leq n. Toisin sanoen,  J=diag(J_{1},J_{2},\dots ,J_{n}).
Kirjallisuutta

Kivelä, Simo K.: Matriisilasku ja lineaarialgebra.  Helsinki:  Otatieto, 1984.  ISBN 951-671-368-8
Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013) (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-13-6 (pdf).
Hongkong
Maantiede

Hongkongin alue muodostuu Hongkongin saaresta, mantereeseen kuuluvasta Kowloonin niemimaasta ja Kiinan rajalle ulottuvista Uusista territorioista (New Territories). Kiinan vastainen raja kulkee Shenzhenjokea pitkin. Alue on vuoristoista, ja sen asutus on keskittynyt korkeisiin kerrostaloihin, joten pienelle alueelle asettuneista seitsemästä miljoonasta asukkaasta huolimatta yleiskuva on varsin vihreä. Noin 75 prosenttia alueesta on rakentamatonta maata. Shing Mun -joki on siirretty suurelta osaltaan keinotekoiseen uomaan, ja sen varret on rakennettu täyteen. Hongkong on Kiinan neljänneksi suurin kaupunki Pekingin, Chongqingin ja Shanghain jälkeen.
Hongkong, Shenzhen ja Kanton muodostavat yhdessä yhden maailman suurimmista taajama-alueista, jossa asui vuonna 2010 yli 120 miljoonaa ihmistä.
Maantiede > Ilmasto

Hongkongin ilmasto on subtrooppinen. Vuoden keskilämpötila on 23,1 °C, lämpimintä on toukokuusta lokakuuhun. Vuosittainen sadanta on 2 382,7 mm. Eniten sataa huhtikuusta lokakuuhun. Toukokuusta marraskuuhun Hongkongissa esiintyy taifuuneja.
Hallinto ja politiikka

Hongkong on Kiinan erityishallintoalue, jolla on oma perustuslaki, Hongkongin peruslaki. Hongkong on autonominen ulko- ja turvallisuuspolitiikka lukuun ottamatta. Alueen lainsäädäntö-, toimeenpano- ja tuomiovalta ovat muusta Kiinasta riippumattomia. Perustuslaissa määritellään Hongkongin hallinnon rakenne, joka on pitkälti sama kuin alueen ollessa Britannian kruununsiirtomaa. Brittihallinto Hongkongissa oli toimeenpaneva, ei parlamentaarinen, joten Hongkongin hallintoa ei ole rakennettu demokratian pohjalta.
Maanomistusta Hongkongissa ei käytännössä ole, vaan maata vuokrataan kaupungilta. Järjestelmä on ollut käytössä vuodesta 1843 lähtien ja vuokrasopimukset ovat olleet pituudeltaan yleensä 75 tai 99 vuotta, mutta toisinaan myös 999 vuotta. Ainoa poikkeus tästä on Pyhän Johanneksen tuomiokirkko, jolle on taattu omistusoikeus tonttiinsa ikuisiksi ajoiksi, sillä ehdolla, että sitä käytetään nimenomaan kirkon tonttina.
Hallinto ja politiikka > Luovutuslaki ja turvallisuuslaki

Hongkongiin oli alkukesästä 2019 valmisteilla luovutuslakiesitys. Lain perusteella rikoksesta epäilty olisi luovutettu tuomittavaksi Manner-Kiinaan. Valmistelu keskeytettiin kuitenkin 15. kesäkuuta 2019 laajojen mielenosoitusten vuoksi, ja sen valmistelu lopetettiin heinäkuussa 2019. Hongkongin aluejohtaja Carrie Lam ilmoitti, että se on kuopattu kokonaan. Kun protestit jatkuivat, Kiina sääti turvallisuuslain. Se kriminalisoi separatismin, terrorismin ja ulkovaltojen kanssa liittoutumisen jopa elinkautisen uhalla.
Laki mahdollisti vakavista sen rikkomuksista epäillyn siirtämisen Kiinaan tuomittavaksi korkeimmassa oikeusasteessa.
Laki astui voimaan 30. kesäkuuta 2020..
Kriitikoiden mielestä laki rajoitti Hongkongin itsemääräämisoikeutta ja käytännössä päätti "yksi maa, kaksi järjestelmää" -kauden.
Laista huolimatta ilmapiiri on kuitenkin vapaampi kuin Manner-Kiinassa, josta siitä syystä muutetaan Hongkongiin. Museoissa on yhä teoksia, joita Manner-Kiinassa ei voi olla esillä. Visuaalisen kulttuurin museossa M+:ssa on puhemies Maoa irvailevia maalauksia.
Hallinto ja politiikka > Hallintojohtaja, hallitus ja ExCo

Ylintä valtaa Hongkongissa käyttää hallintojohtaja (engl. Chief Executive). Hallintojohtajan valitsee 1 200-jäseninen vaalikomitea, ja hänet nimittää virkaan Kiinan kansankongressi. Hallintojohtajan toimikausi on viisi vuotta, ja sama henkilö voidaan valita enintään kahdelle kaudelle. Hallintojohtaja johtaa Hongkongin hallitusta ja muun muassa panee lait täytäntöön, hyväksyy budjetit ja lainsäädäntöneuvoston aloitteet sekä nimittää virkaan tuomarit ja tietyt virkamiehet. Hallintojohtaja ei ole Hongkongin valtionpäämies, vaan Hongkonginkin valtionpäämies on Kiinan kansantasavallan presidentti. Hongkongissa keskusteltiin, pitäisikö hallintojohtaja valita suoralla vaalilla. Kiinan keskushallinto ilmoitti elokuussa 2014, että hallintojohtaja valitaan suorilla vaaleilla vuonna 2017, mutta nimityskomitea hyväksyy ehdokkaat, joita asetetaan vain muutama.
Kaudella 2012–2017 hallintojohtajana toimi Leung Chun-ying. Maaliskuussa 2017 uudeksi hallintojohtajaksi nimitettiin Kiinan keskushallinnon suosikki Carrie Lam, joka on ensimmäinen nainen virassa. Carrie Lam astui virkaan heinäkuun 2017 alussa, ja kausi on viisivuotinen. Ääniä oli jaossa 1 194, ja Lam sai niistä 777, kun voittoon vaadittiin vähintään 601 ääntä. Vuodesta 2022 lähtien hallintojohtajana on toiminut John Lee.
Hallintojohtaja nimittää ministeriöille (engl. bureaux) ja virastoille (engl. department) päälliköt (engl. secretary) ja Kiinan kansantasavallan valtioneuvosto hyväksyy nimitykset. Päälliköitä on 15. He tekevät oman toimialansa päätökset itsenäisesti tai tekevät esityksensä hallintojohtajalle. Hallintojohtajaa ja ministeriöiden ja virastojen päälliköitä kutsutaan Hongkongin hallitukseksi, joskaan hallitus ei muodosta yhtenäistä elintä, joka tekisi kollektiivisia päätöksiä. Hallitus on toimeenpanovaltainen eikä sitä ole muodostettu poliittisin perustein. Sen ei tarvitse nauttia parlamentin vaan Kiinan keskushallituksen luottamusta.
ExCo (lyhenne sanoista Executive Council eli hallintoneuvosto) kokoontuu kerran viikossa. Hallintojohtaja on ExCon puheenjohtaja. ExCossa on jäseninä kaikki hallituksen jäsenet ja heidän lisäkseen hallintojohtaja valitsee neuvostoon 16 muuta jäsentä. Hallintojohtajalla on velvollisuus konsultoida ExCoa keskeisissä päätöksissään. Mikäli hallintojohtaja tekee ExCon enemmistön tahdon vastaisen päätöksen, hänen on kirjattava päätöksestään selonteko neuvoston pöytäkirjaan. Hallintoneuvostolla on kollektiivinen vastuu tekemistään päätöksistä.
Hallinto ja politiikka > Parlamentti ja puolueet

Lainsäädäntövaltaa Hongkongissa käyttää LegCo (lyhenne sanoista Legislative Council eli lainsäädäntöneuvosto). LegCo kokoontuu täysistuntoon kerran viikossa, joka keskiviikko. Istuntokausi alkaa lokakuussa ja päättyy kesä- tai heinäkuussa. Lähes kaikki edustajat hoitavat luottamustehtäväänsä sivutoimisesti. LegCo on valittu vaalein vuodesta 1998 lähtien. Vaalit on neljän vuoden välein. LegCossa on 70 edustajaa, joista puolet (35) valitaan vaalipiireittäin (engl. geographical constituencies) suoralla kansanäänestyksellä ja puolet ammattikunnittain (engl. functional constituencies). Tavoitteena on, että kaikki edustajat valittaisiin suoralla kansanäänestyksellä. Manner-Kiinan hallinnon mukaan tämä on mahdollista aikaisintaan vuonna 2020. Vuoden 2012 vaaleissa LegCon edustajien määrää lisättiin kymmenellä ja viisi edustajanpaikkaa (engl. super seats) täytettiin yleisillä ja yhtäläisillä vaaleilla niin, että koko Hongkong oli yksi vaalipiiri.
Hongkongin puolueet jaetaan vasemmisto–oikeisto-ulottuvuuden sijaan Pekingin hallitusta tukeviin ja demokratiaa tukeviin ryhmiin. Vaalikauden 2012–2016 LegCossa on 43 Peking-myönteistä ja 27 demokratiamyönteistä edustajaa. Suurimmat Peking-myönteiset puolueet ovat Democratic Alliance for the Betterment and Progress of Hong Kong (DAB, 13 paikkaa), Hong Kong Federation of Trade Unions (FTU, 6 paikkaa) ja Liberal Party (5 paikkaa), suurimmat demokratiamyönteiset taas Democratic Party (6 paikkaa), Civic Party (6 paikkaa) ja Labour Party (4 paikkaa).
Hallinto ja politiikka > Hallinnollinen jako

Hongkong jakautuu 18 piiriin, joita edustavat neuvoa-antavat piirineuvostot. Piirineuvostoissa on 534 jäsentä, joista 405 on valittu suoralla vaalilla, 102 on hallintojohtajan nimittämiä ja 27 on jäseniä virkansa puolesta. Piirineuvostot valitaan neljäksi vuodeksi kerrallaan. Viimeisimmät vaalit pidettiin marraskuussa 2019. Hongkongin piirit ovat:
Islands
Kwai Tsing
North
Sai Kung
Sha Tin
Tai Po
Tsuen Wan
Tuen Mun
Yuen Long
Kowloon City
Kwun Tong
Sham Shui Po
Wong Tai Sin
Yau Tsim Mong
Central and Western
Eastern
Southern
Wan Chai
Talous

Vuonna 2016 Hongkongin ostovoimakorjattu bruttokansantuote henkeä kohti oli 58 100 Yhdysvaltojen dollaria eli maailman 17. korkein.
Hongkong on jatkuvasti Heritage Foundationin vuosittaisessa taloudellisen vapauden tutkimuksessa ensimmäisellä sijalla. Hongkongin pörssi kuuluu maailman kymmenen suurimman arvopaperipörssin joukkoon.
Hongkongin merkittävin luonnonvara on maasälpä.  Merkittävimmät vientituotteet ovat tekstiilit, elektroniikka ja pienteollisuustuotteet.
Liikenne

Hongkongissa on pitkälle kehitetty joukkoliikenneverkosto. Yli 90 prosenttia päivittäisistä matkoista tehdään joukkoliikenteellä.
Melkein kaikissa junissa, metroissa, busseissa ja lautoissa maksujärjestelmänä on RFID-tekniikkaa käyttävä Octopus card -sirukortti. Kaupungin parkkimittarit hyväksyvät maksun pelkästään Octopus cardilla.
Hongkongin junaliikenteestä vastaa MTR Corporation (lyhenne sanoista Mass Transit Railway), johon yhdistettiin vuonna 2007 Hongkongin metro, Manner-Kiinan ja Hongkongin välillä liikennöivä Kowloon-Canton Railway (KCR) ja KCR:n pikaraitiotieverkko luoteisissa Uusissa territorioissa. Lisäksi Hongkongissa on raitiotiejärjestelmä, joka kattaa Hongkongin saaren pohjoisosan. Se on yksi harvoista raitiovaunujärjestelmistä maailmassa, jota liikennöidään yksinomaan kaksikerrosvaunuilla.
Hongkongissa on yksi kansainvälinen lentoasema, Hongkongin kansainvälinen lentoasema, joka sijaitsee Chek Lap Kokissa. Lentoasema korvasi aiemman kansainvälisen Kai Takin lentoaseman vuonna 1998, joka sijaitsee Kowloon Cityssä. Finnair lentää Helsingistä Hongkongiin sekä matkustaja- että rahtilentoja.
Vaikka Manner-Kiinassa on oikeanpuoleinen liikenne, Hongkongissa on yhä brittivallan ajalta periytynyt vasemmanpuoleinen liikenne. Ajoneuvoja on rekisteröity 517 000, joista 64 % on yksityisten omistamia henkilöautoja. Hongkongissa on käytössä samat liikennemerkit kuin Britanniassa.
Hongkongin takseja on vajaat 18 000 ja niiden värit ovat punainen, vihreä ja vaaleansininen. Ainoastaan punaiset taksit saavat kulkea kaikkialla Hongkongin alueella. Kowloonissa on vain punaisia takseja, vaaleansiniset Lantaun saarella ja vihreät Uusissa Territorioissa.
Hongkongin kauppalaivasto on maailman viidenneksi suurin, siihen kuuluu yli 1 400 alusta.
Väestö

Hongkongin väkiluku on 7 413 070 vuonna 2021. Vuonna 2021 noin 92 % Hongkongin asukkaista on han-kiinalaisia. Loput 8 % ovat etnisesti ei-kiinalaisia, pääasiassa filippiiniläisiä, indonesialaisia ja eteläaasialaisia. Arviolta 140 000 filippiiniläistä työskentelee Hongkongissa kotiapulaisina. Myös indonesialaisten kotiapulaisten lukumäärä kasvaa jatkuvasti. Suurin osa Hongkongin filippiiniläisistä ja indonesialaisista työskentelee kotiapulaisina. Mikäli ulkomaalaisia kotiapulaisia ei huomioida väestössä, on Hongkongin väestöstä 4% ei-kiinalaisia etnisiä vähemmistöjä. Taloussektorilla työskentelee paljon eurooppalaisia, yhdysvaltalaisia, australialaisia, kanadalaisia, japanilaisia ja korealaisia.
Vuonna 2023 Hongkongissa oli maailman korkein elinajanodote, 85,83 vuotta. Hongkongissa on julkinen terveydenhoitojärjestelmä, jonka kuluista julkinen sektori subventoi 95%.
Hongkongissa on väestöön suhteutettuna maailman eniten miljardöörejä ja kaupungeista toiseksi eniten maailmassa.
Koulutus

Hongkongissa on samankaltainen koulutusjärjestelmä kuin Britanniassa.
Hongkongissa on kahdeksan julkista yliopistoa. Vanhin niistä, Hongkongin yliopisto, on perustettu 1911. Pääasiallinen opetuskieli on englanti. Kaupungin kaikkien julkisten yliopistojen kanslerina toimii automaattisesti Hongkongin hallintojohtaja. Lisäksi on lukuisia yksityisiä korkeakouluja.
Kulttuuri

Hongkongin arkkitehtuurissa ei ole säilynyt paljoakaan siirtomaa-ajan piirteitä. Uusgoottilainen anglikaaninen katedraali muistuttaa menneistä ajoista, samoin jotkut englantilaistyyppiset paikannimet. Vanhan tilalle on rakennettu paljon modernia arkkitehtuuria, jonka näkyviä edustajia ovat messukeskus Hong Kong Exhibition Centre sekä Bank of China Tower -pilvenpiirtäjä.
Kaupungin kosmopoliittinen tunnelma näkyy ruokakulttuurien laajassa kirjossa. Suosituimpia ovat erilaiset kiinalaiset kalaruokalajit, lisäksi löytyy eurooppalaisia, amerikkalaisia, japanilaisia, korealaisia ja muunmaalaisia ravintoloita. Tyypillinen ruokalaji on dim sum, höyryssä kypsennetyt taikinanyytit.
Hongkongin tunnetuinta kulttuuria on sen viihdeteollisuus, joka on erityisen tunnettu toimintaelokuvistaan.
Viestintä ja media

Hongkongin media kuului aiemmin Aasian korkeatasoisimpiin. Laki takasi ennen vuoden 2020 kansallisen turvallisuuden lain säätämistä mielipiteen- ja ilmaisunvapauden. Vuoden 2019 protestien yhteydessä Toimittajat ilman rajoja katsoi, että poliisi ja Peking-myönteinen leiri hyökkäsivät journalisteja vastaan useaan otteeseen. Jo vuonna 2017 järjestö katsoi Hongkongin tilanteen heikentyneen kontrollin kiristyessä, vaikka fyysinen väkivalta olikin vähentynyt.
Sosiaalinen media, kuten Facebook, toimii vapailla markkinoilla. Myös kiinalaisia sosiaalisen median kanavia, kuten Weibo, käytetään jonkin verran.
Hongkongin yleisradioyhtiö on nimeltään RTHK (Radio Television Hong Kong). Se operoi kahta TV-kanavaa ja kuutta radiokanavaa.
Suurin osa sanomalehdistä kuuluu joko Peking- tai demokratia-myönteiseen leiriin. Lehtiä julkaistaan sekä englanniksi että kiinaksi. Kansallisen turvallisuuden lain astuttua voimaan merkittäviä demokratiamyönteisiä ja Peking-kriittisiä lehtiä on kuitenkin lakkautettu. Tällaisia ovat mm. Apple Daily ja Stand News. Englanninkieliset The South China Morning Post ja verkkojulkaisu Hong Kong Free Press kertovat ihmisoikeusloukkauksista mutta varovaisemmin sanakääntein.
Aiheesta muualla

Kuvia tai muita tiedostoja aiheesta Hongkong Wikimedia Commonsissa
Matkaopas aiheesta Hongkong Wikimatkoissa
Hongkongin hallinnon viralliset sivut (englanniksi)
Hongkong - idän ja lännen kohtauspaikka, Kuva, 27.09.1939, nro 20, s. 20, Kansalliskirjaston digitaaliset aineistot
| n k  Kiinan alueellinen hallinto |
| --- | --- |
Maakunnat:  Anhui  Fujian  Gansu  Guangdong  Guizhou  Hainan  Hebei  Heilongjiang  Henan  Hubei  Hunan  Jiangsu  Jiangxi  Jilin  Liaoning  Qinghai  Shaanxi  Shandong  Shanxi  Sichuan  Yunnan  Zhejiang 
Itsehallinnolliset alueet:  Guangxi  Ningxia  Sisä-Mongolia  Tiibet  Xinjiang 
Itsehallinnolliset kunnat:  Chongqing  Peking  Shanghai  Tianjin 
Erityishallintoalueet:  Hongkong  Macao 
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Espanja  Ranska  BnF data  Saksa  Israel  Yhdysvallat 2  Ruotsi  Japani  Tšekki  Australia 2  Korea  Kroatia 
Maantieteelliset:  MusicBrainz area 
Tieteilijät:  CiNii 
Taiteenala:  KulturNav 
Henkilöt:  Trove  UK Parliament  Yle 
Muut:  Dictionnaire historique de la Suisse  NARA  IdRef 
Näkymä Victoria Peakiltä.
Hongkongin lippu 1959–1997.
Hongkongin vaakuna 1959–1997.
Hongkongin nykyinen hallintojohtaja John Lee vuonna 2021.
Hongkongin lainsäädäntöneuvosto (LegCo) on Hongkongin korkein lainsäädäntöelin.
Hongkongin piirit.
Kaksikerrosraitiovaunu Hongkongissa.
Kuvia Hongkongista.
Hermitoitu matriisi

Hermitoitu matriisi (myös konjugaattitranspoosi, adjungoitu matriisi tai adjungaatti, engl. adjoint) on annetun matriisin kompleksikonjugaatin transpoosi. Toisin sanoen, jos matriisi  A=(a_{ij})\, kuuluu renkaaseen  {\mathcal {M}}_{n}(\mathbb {C} ) ja  {\bar {z}} on kompleksiluvun  z kompleksikonjugaatti, niin  A:n hermitoitu matriisi on
Etenkin kvanttimekaniikassa on tavallista merkitä hermitoitua matriisia "tikarilla" (dagger):  A^{\dagger }. Hermitointi voidaan myös periaatteessa kirjoittaa "auki" kompleksikonjugointina ja transponointina:  {\bar {A}}^{T}. Näin toimitaan kuitenkin harvoin, sillä hermitoiduille matriiseille on niiden yleisyyden takia käytännöllistä käyttää omaa merkintää.
Itseadjungoitu matriisi

Hermitoitujen matriisien tärkeän erikoistapauksen muodostavat hermiittiset eli itseadjungoidut matriisit (engl. self adjoint). Ne ovat neliömatriiseja, joille
Jos  A on reaalinen (eli kaikki sen alkiot ovat reaalilukuja), itseadjungoituvuus on sama kuin matriisin symmetrisyys. Itseadjungoidulla matriisilla on sovellusten kannalta tärkeitä ominaisuuksia:
Olkoon  \langle \cdot ,\cdot \rangle  sisätulo. Matriisi  A on itseadjungoitu jos ja vain jos  \langle A\mathbf {x} ,\mathbf {y} \rangle =\langle \mathbf {x} ,A\mathbf {y} \rangle .
Itseadjungoidun matriisin kaikki ominaisarvot ovat reaalisia.
Itseadjungoitu matriisi on unitaarisesti diagonalisoituva.
Itseadjungoidun matriisin ominaisvektoreista voidaan valita  \mathbb {C} ^{n}:n ortonormaali kanta.
Kirjallisuutta

Kivelä, Simo K.: Matriisilasku ja lineaarialgebra.  Helsinki:  Otatieto, 1984.  ISBN 951-671-368-8
Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013) (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-13-6 (pdf).
Aritmeettinen sarja

Aritmeettinen sarja on ääretön summalauseke, jonka jokaisen kahden peräkkäisen termin erotus on vakio. Aritmeettisen sarjan termit siis muodostavat aritmeettisen jonon. Esimerkki aritmeettisesta sarjasta on  1+2+3+4+\dots , jossa termien välinen vakioerotus on 1. Toinen esimerkki on  2{,}0+1{,}5+1{,}0+0{,}5+\dots , jossa vakioerotus on −0,5).
Aritmeettisen sarjan summa

Sarja  0+0+0+\dots   on ainoa suppeneva aritmeettinen sarja. Sarjan summa on 0. Kaikilla muilla aritmeettisilla sarjoilla on epäoleellinen raja-arvo  \pm \infty , eli sarjat hajaantuvat.
Lausekkeita aritmeettiselle sarjalle

n:s termi:  a_{n}=a_{1}+(n-1)d\qquad {\mbox{(1)}}\,\!, missä d = peräkkäisten termien erotus
Ensimmäisten n termin summa:  S_{n}=a_{1}+a_{2}+a_{3}+\dots +a_{n}
={\frac {n(a_{1}+a_{n})}{2}}
 ={\frac {n(2a_{1}+(n-1)d)}{2}}
Aritmeettisen sarjan summalle  S_{n} kaikilla  n:n arvoilla pätee: